./data/phi0914/phi00142/phi0914.phi00142.perseus-lat1.xml
Lucretius tribunus plebis promulgavit, ut agrum Campanum censores fruendum       locarent,  quod factum tot annis post captam       Capuam non fuerat, ut in vacuo vagaretur cupiditas privatorum   cum in expectatione senatus esset bello etsi non       indicto,  tamen iam decreto, qui regum suam,       Persei qui secuturi amicitiam essent, legati Ariarathis puerum filium regis       secum adducentes Romam venerunt   quorum oratio       fuit, regem educendum filium Romam misisse, ut iam inde a puero adsuesceret       moribus Romanis hominibusque;  petere, ut eum       non sub hospitum modo privatorum custodia, sed publicae etiam curae ac velut       tutelae vellent esse   egregie ea legatio grata senatui fuit;       decreverunt, ut Cn Sicinius praetor aedis instructas locaret, ubi filius regis comitesque eius       habitare possent  et Threcum legatis Maedis que et Astiis societatem amicitiamque petentibus et quod petebant       datum est, et munera binum milium aeris summae in  singulos missa   hos utique populos,       quod ab tergo Macedoniae Threcia esset, adsumptos in societatem gaudebant  sed       ut in Asia quoque et insulis explorata omnia essent, Ti ClaudiumNeronemM Decimium legatos miserunt   adire eos Cretam       et Rhodum iusserunt, simul renovare amicitiam, simul speculari, num sollicitati       animi sociorum ab rege Perseo essent